Med seks måneder tilbage af sin kontrakt med Hobro kan Danilo Arrieta frit forhandle med andre klubber. Og ifølge bold.dk så ligger angriberen i tætte forhandlinger med Viborg. Men Danilo Arrieta selv vil hverken af- eller bekræfte forhandlingerne. - Viborg er helt sikkert en spændende klub, og jeg kender også Ove Christensen personligt, så hvis de havde et tilbud, ville jeg da overveje det. Især fordi jeg som sagt gerne vil være fuldtidsprofessionel igen, men lige nu kan alt ske, siger Danilo Arrieta til bold.dk. Undervejs i sidste sæson var hobroangriberen også en tur i Kasakhstan, hvor en klub stod klar med en kæmpe kontrakt. Men det valgte Danilo Arrieta at takke nej til.

Referat:
Hobros Danilo Arrieta er tæt på at underskrive en kontrakt med Viborg, men vil ikke selv bekræfte aftalen. Det skriver bold.dk